CELEX: 62016CN0384
Language: da
Date: 2016-07-11 00:00:00
Title: Sag C-384/16 P: Appel iværksat den 11. juli 2016 af European Union Copper Task Force til prøvelse af kendelse afsagt af Retten (Tredje Afdeling) den 27. april 2016 i sag T-310/15, European Union Copper Task Force mod Europa-Kommissionen

29.8.2016   
            
            
               DA
            
            
               Den Europæiske Unions Tidende
            
            
               C 314/15
            
         Appel iværksat den 11. juli 2016 af European Union Copper Task Force til prøvelse af kendelse afsagt af Retten (Tredje Afdeling) den 27. april 2016 i sag T-310/15, European Union Copper Task Force mod Europa-Kommissionen
   (Sag C-384/16 P)
   (2016/C 314/21)
   Processprog: engelsk
   
      Parter
   
   
      Appellant: European Union Copper Task Force (ved abogadas C. Fernández Vicién, I. Moreno-Tapia Rivas og C. Vila Gisbert)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Kendelse afsagt af Retten (Tredje Afdeling) den 27. april 2016 i sag T-310/15, European Copper Task Force mod Europa-Kommissionen, annulleres.
            
         
               —
            
            
               Det fastslås, at det af European Copper Task Force anlagte annullationssøgsmål mod Kommissionens gennemførelsesforordning (EU) nr. 2015/408 kan antages til realitetsbehandling.
            
         
               —
            
            
               Sagen hjemvises til Retten med henblik på, at denne træffer afgørelse.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   
               1.
            
            
               Retten begik en retlig fejl, derved at den fandt, at gennemførelsesforordning nr. 2015/408 (1) er en retsakt, der omfatter gennemførelsesforanstaltninger som omhandlet i artikel 263, stk. 4, TEUF.
            
         
               2.
            
            
               Retten begik en retlig fejl, derved at den fandt, at afvisningen af appellantens søgsmål ikke ville forringe appellantens eller dennes medlemmers ret til effektiv domstolsbeskyttelse.
            
         
               3.
            
            
               Retten begik en retlig fejl, derved at den fandt, at appellanten og dennes medlemmer ikke var individuelt berørt af gennemførelsesforordning nr. 2015/408.
            
         
      (1)  Kommissionens gennemførelsesforordning (EU) 2015/408 af 11.3.2015 om gennemførelse af artikel 80, stk. 7, i Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler og om oprettelse af en liste over stoffer, der er kandidater til substitution (EUT L 67, s. 18).